เรื่องร้องเรียน (ถนน,จราจร,ต้นไม้) วันที่ 2022-09-11 14:56:57 — แขวงจตุจักร เขตจตุจักร กรุงเทพมหานคร
ถนนพหลโยธินช่วงระหว่างแยกกำแพงเพชรกับห้าแยกลาดพร้าว จะมีช่องขวาสุดที่มีฝาท่อระบายน้ำอยู่ตลอดแนวช่องจราจร ผมเห็นถึงความพยายามอย่างเต็มที่ของฝ่ายโยธาที่จะทำให้ส่วนนี้มันเลียบและไม่ขรุขระ แต่ถ้าสังเกตดูจะเห็นว่า แทบไม่มีรถหรือยานพาหนะไหนวิ่งกันเลยเพราะช่องจราจรนั้นมันยังขรุขระอยู่ครับ

หากเป็นเช่นนี้แล้ว ผมเลยขอเสนอปิดช่องขวานั้นถาวรเลยครับ เพื่อป้องกันผู้ขับขี่ที่ยังไม่คุ้นเคยกับเส้นทางไปใช้ช่องขวาเพื่อความปลอดภัยและความเสียหายต่อรถของเขา และเสนอเพิ่มขนาดเกาะกลางและปลูกต้นไม้หรือหญ้าเพิ่มเพื่อเพิ่มพื้นที่สีเขียวในกรุงเทพด้วยครับ ตอนนี้เราควรให้ความสำคัญกับพื้นที่สีเขียวมากขึ้นนะครับ

เข้าว่าจำนวนช่องจราจรจะลดลงทำให้รถติดมากขึ้น ซึ่งนี่ก็อาจจะเป็นการนำร่องเพื่อบีบบังคับให้คนใช้รถน้อยลงบนเส้นทางนี้และใช้รถโดยสารสาธารณะให้มากขึ้นด้วยนะครับ

หมายความว่าหากคุณไม่อยากทนกับรถที่ติดขัดก็หันไปใช้รถสาธารณะ ซึ่งก็อาจเป็นข้อดีที่จะผลักดันให้ทาง กทม ปรับปรุงระบบสาธารณะให้ดียิ่งขึ้นเข้าไปอีกนะครับเพื่อรองรับการเปลี่ยนแปลงด้านนี้โดยตรง